ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
உறுப்பு தானத்தின் முக்கிய அம்சமாக மக்களின் பங்களிப்பும், விழிப்புணர்வும் உள்ளன: அஸ்வினி குமார் சவ்பே
“உறுப்பு தானத்தின் முக்கிய அம்சமாக மக்களின் பங்களிப்பும், விழிப்புணர்வும் உள்ளன” 9-வது இந்திய உறுப்பு தான நாள் நிகழ்ச்சியில் பேசிய மத்திய சுகாதாரம் மற்றும் குடும்ப நலத்துறை இணையமைச்சர் திரு. அஸ்வினி குமார் சவ்பே இதனைத் தெரிவித்தார். இந்த நிகழ்ச்சிக்கு தேசிய உறுப்பு மற்றும் திசு மாற்ற அமைப்பு  ஏற்பாடு செய்திருந்தது. பங்கேற்பாளர்களுக்கு உறுப்பு தான உறுதிமொழியை திரு.சவ்பே செய்து வைத்தார்.
இந்த நிகழ்ச்சியில் மத்திய சுகாதாரம் மற்றும் குடும்ப நலத்துறை இணையமைச்சர் திருமதி. அனுபிரியா படேல் தமிழ்நாடு அரசின் மக்கள் நல்வாழ்வுத்துறை அமைச்சர் டாக்டர் சி.விஜய பாஸ்கர், சுகாதாரத்துறை செயலாளர் திருமதி. ப்ரித்தி சூடன், கூடுதல் செயலாளர் டாக்டர் ஆர்.கே.வாட்ஸ், டி.ஜி.எச்.எஸ்-ன் டாக்டர் எஸ்.வெங்கடேஷ் ஆகியோரும் கலந்து கொண்டனர்.
அச்சமின்றி உறுப்பு தானம் செய்ய மக்கள் முன்வர வேண்டும் என்று கேட்டுக்கொண்ட திரு. சவ்பே, உறவினர்களின் உறுப்புகளை தானம் செய்து மனவலிமையை வெளிப்படுத்திய அனைவரையும் தாம் வணங்குவதாக தெரிவித்தார்.
இந்த நிகழ்ச்சியில் பேசிய தமிழ்நாடு அரசின் மக்கள் நல்வாழ்வுத்துறை அமைச்சர் டாக்டர் சி.விஜயபாஸ்கர் தொடர்ந்து
4-வது முறையாக உறுப்பு தானத்தில் சிறந்த மாநிலம் என தேர்வு செய்யப்பட்டிருப்பதற்கு மகிழ்ச்சி தெரிவித்தார். தானம் வழங்குவோரிடமிருந்து உறுப்புகளை மீட்டெடுப்பதில் தமிழ்நாடு சிறப்புமிக்கப் பணியை செய்துள்ளது என்று அவர் கூறினார். மூளைச்சாவு என்பதற்கு சான்றிதழ் அளிப்பது கட்டாயம், உறுப்பு தானம் அளிப்பதை முறைப்படுத்துதல் போன்ற பல்வேறு முன்முயற்சிகளில் இந்தியாவிலேயே முதல் மாநிலமாக தமிழ்நாடு இருப்பதாகவும் அவர் தெரிவித்தார்.
பிரதமர் அலுவலகம்
சத்ரபதி சிவாஜி மகராஜ் ஜெயந்தியையொட்டி பிரதமர் புகழாரம்
சத்ரபதி சிவாஜி மகராஜ் ஜெயந்தியையொட்டி, இன்று பிரதமர் திரு நரேந்திர மோடி அவருக்கு புகழாரம் சூட்டியுள்ளார்.
“இந்திய அன்னையின் அருந்தவப் புதல்வர்களில் ஒருவரும், துணிச்சலின் மொத்த உருவமாகத் திகழ்ந்தவரும், கருணை வடிவானவரும் சிறந்த ஆட்சியை வழங்கியவருமான சத்ரபதி சிவாஜி மகராஜின் ஜெயந்தியையொட்டி, அவருக்கு தலைவணங்கி மரியாதை செலுத்துகிறேன். அவரது வாழ்க்கை லட்சக்கணக்கானோருக்கு ஊக்கம் அளிப்பதாக இப்போதும் உள்ளது
சத்ரபதி சிவாஜி மகராஜ் அளப்பறிய துணிச்சல்மிக்க வீரராகவும், சிறந்த நிர்வாகியாகவும் திகழ்ந்தார். வலிமையான கடற்படையை கட்டமைத்தது முதல் மக்கள் நலன் சார்ந்த கொள்கைகளை செயல்படுத்தியது வரை அனைத்து விதத்திலும் அவர் சிறந்து விளங்கினார். அநீதியையும், அச்சுறுத்தலையும் எதிர்த்தவர் என்ற வகையில் அவர் எப்போதும் நினைவு கூரப்படுவார்” என்று பிரதமர் கூறியுள்ளார்.
(Visitor Counter : 110
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஜம்மு-காஷ்மீரில் பல்வேறு தேசிய நெடுஞ்சாலை திட்டங்களை செப்டம்பர் 27-28-ல் மத்திய அமைச்சர் திரு நிதின் கட்கரி நாட்டுக்கு அர்ப்பணித்து தொடங்கி வைக்கிறார்
ஜம்மு-காஷ்மீர் யூனியன் பிரதேசத்தில் பல்வேறு தேசிய நெடுஞ்சாலை திட்டங்களை 2021 செப்டம்பர் 27 அன்று மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி நாட்டுக்கு அர்ப்பணித்து தொடங்கி வைக்கிறார். 2021 செபடம்பர் 28 அன்று இசட்-மோர் மற்றும் சோஜில்லா சுரங்கத்தை அமைச்சர் பார்வையிட்டு ஆய்வு செய்கிறார்.
கீழ்காணும் சாலை திட்டங்களுக்கு திரு கட்கரி அடிக்கல் நாட்டவுள்ளார்:
அ. பாரமுல்லா-குல்மர்க்: ஜம்மு & காஷ்மீர் யூனியன் பிரதேசத்தில் அமைந்துள்ள தேசிய நெடுஞ்சாலை 701ஏ. ஏற்கனவே உள்ள வாகன தடத்தின் மேம்பாடு. மொத்த நீளம் 45 கி.மீ. ஒப்புதல் அளிக்கப்பட்ட தொகை ரூ 85 கோடி. குல்மார்கிற்கு செல்லும் சுற்றுலா பயணிகளின் பயன் இதன் மூலம் மேம்படும்.
ஆ. வாய்லூ-தோனிபாவா : ஜம்மு & காஷ்மீரின் அனந்த்நாக் மாவட்டத்தில் அமைந்துள்ள தேசிய நெடுஞ்சாலை 244. சாலை கட்டுமானம் மற்றும் மேம்பாடு. மொத்த நீளம் 28 கி.மீ. ஒப்புதல் அளிக்கப்பட்ட தொகை ரூ 158 கோடி. கோகர்நாக் மற்றும் வாய்லூவில் போக்குவரத்து வசதிகள் மேம்படும்.
இ. தோனிபாவா முதல் ஆஷாஜிப்ரா வரை : அனந்த்நாக் மாவட்டத்தில் உள்ள தேசிய நெடுஞ்சாலை 244 உடன் இணையும் தேசிய நெடுஞ்சாலை 44. புறவழி சாலை கட்டுமானம். மொத்த நீளம் 8.5 கி.மீ. ஒப்புதல் அளிக்கப்பட்ட தொகை ரூ 57 கோடி. இதன் மூலம் அனந்த்நாக் வழியாக பயணிப்பதை தவிர்க்கலாம்.
ஈ. ஸ்ரீநகரை சுற்றி நான்கு வழி வட்ட சாலை . ஸ்ரீநகரில் போக்குவரத்து நெரிசலை குறைப்பதற்காக ரூ 2948.72 கோடியில் அமைக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757699
நிதி அமைச்சகம்
தேசிய ஓய்வூதிய முறை தனியார் துறையில் Q1, FY2020-21 திட்டத்துக்காக 1.03 லட்சம் சந்தாதாரர்களை இணைத்துள்ளது
இந்திய அரசாங்கத்தின் முதன்மை வரையறுக்கப்பட்ட பங்களிப்பு ஓய்வூதியத் திட்டமான தேசிய ஓய்வூதிய முறை  2020-21 முதல் காலாண்டில் அதன் சந்தாரர்களின் எண்ணிக்கையை வெளியிட்டுள்ளது. திட்டத்தின் சந்தாதாரர் தளம் 30 சதவீத வளர்ச்சியைப் பதிவு செய்துள்ளது, இதன் மூலம் தனியார் துறையிலிருந்து 1.03 லட்சம் தனிநபர் சந்தாதாரர்களும், 206 பெருநிறுவனங்களும் முதல் காலாண்டில் சேர்க்கப்பட்டனர், இதன் விளைவாக 18 முதல் 65 வயதுக்குட்பட்ட மொத்தம் 10.13 லட்சம் பெருநிறுவன சந்தாதாரர்கள் உள்ளனர். பதிவுசெய்யப்பட்ட 1,02,975 சந்தாதாரர்களில், 43,000 பேர் தங்கள் தொழிலதிபர் / பெருநிறுவனங்கள் மூலம் சந்தாவை அனுப்பியுள்ளனர், மீதமுள்ளவர்கள் இந்த திட்டத்தில் தானாக முன் வந்து பதிவு செய்துள்ளனர்.
கோவிட்-19 தொடங்கிய பின்னர், தொழிலதிபர்கள் தங்கள் நிதி நல்வாழ்வின் அடிப்படையில் ஊழியர்களுக்குப் போதுமான ஆதரவை உறுதி செய்வதற்காக பயனுள்ள நடவடிக்கைகளை மேற்கொள்ளத் தயாராக உள்ளனர். வில்லிஸ் டவர்ஸ் வாட்சனின் சமீபத்திய ஆய்வின்படி, தனியார் துறையில் 20 சதவீதத்திற்கும் அதிகமான தொழிலதிபர்கள், போதுமான ஓய்வூதியம் கிடைக்கக்கூடிய சேமிப்புத் திட்டங்கள் குறித்து ஊழியர்களுக்கு அறிவுறுத்துவதை நோக்கமாகக் கொண்டுள்ளனர். சில நிறுவனங்களோ சுயாதீனமான, சார்பற்ற நிதி ஆலோசனையை ஓய்வூதியத்தை நெருங்கும் ஊழியர்களுக்கு வழங்குவதில் கவனம் செலுத்துகின்றன. மேலும், சுமார் 30 சதவிகித தொழிலதிபர்கள், கோவிட் தொற்று நோயின் காரணமாக தங்களது ஊழியர்கள் எதிர்கொள்ளும் மன அழுத்தம், பொருளாதார நிலைமைகள் மற்றும் வேலை பாதுகாப்பு தொடர்பான கவலைகள் ஆகியவற்றை தீர்க்கும் வண்ணம் அவர்களின் நல்வாழ்வுக்கான நடவடிக்கைகளை எடுக்க முன் வந்துள்ளனர். தொழிலதிபர்களின் நடவடிக்கைகள் குறுகிய கால அளவாக இருந்தபோதிலும் ஓய்வூதிய சலுகைகள் குறைக்கப்பட வாய்ப்பில்லை என்பதால், ஊழியர்கள் தங்கள் பங்களிப்பு அட்டவணை, திரும்பப் பெறுதல் மற்றும் மொத்தத் தொகை திரும்பச் செலுத்தும் நேரம் போன்றவற்றில் அதிகத் தளர்வுகளை எதிர்பார்க்கலாம்.
நாட்டு மக்கள் ஓய்வூதியங்கள் மற்றும் தேசிய ஓய்வூதிய முறைமை குறித்து தெரிந்து கொள்ளவும், அது குறித்த விழிப்புணர்வைப் பரப்புவதற்கும் அதன் முயற்சியில், ஓய்வூதிய நிதி ஒழுங்குமுறை மற்றும் மேம்பாட்டு ஆணையம்  தொழில்துறை அமைப்பான இந்திய வர்த்தக மற்றும் தொழில்துறை கூட்டமைப்பு  உடன் இணைந்து இணைய கருத்தரங்குகளுக்கு ஏற்பாடு செய்து வருகிறது.
சிறப்பு சேவைகள் மற்றும் கட்டுரைகள்
சென்னை விமான நிலையத்தின் ஒருங்கிணைந்த முனையத்தில் முதலாவது சோதனை ஓட்டம் வெற்றிகரமாக மேற்கொள்ளப்பட்டது
சென்னை விமான நிலையத்தின் புதிய ஒருங்கிணைந்த முனையத்தில் முதலாவது சோதனை ஓட்டம் வெற்றிகரமாக இன்று  மேற்கொள்ளப்பட்டது. இந்த முனையத்தை பிரதமர் திரு நரேந்திர மோடி கடந்த 08.04.2023 அன்று திறந்து வைத்தார். இதில் டாக்கா சென்னை- டாக்கா இடையேயான யுஎஸ் பங்களா ஏர்லைன்ஸ் விமானத்தின் முதலாவது சோதனை ஓட்டம் மேற்கொள்ளப்பட்டது. தரையிறங்குதல் மற்றும் புறப்பாட்டு நடைமுறைகள் அனைத்தும் உரிய ஒழுங்குமுறை செயல்பாடுகளின் அடிப்படையில் மேற்கொள்ளப்பட்டன.
பயணிகளுக்கு சிறப்பான அனுபவம் கிடைத்தது. விமானம் தரையிறங்கிய போது 191 பயணிகளும், புறப்பட்டப்போது அதில் 192 பேரும் பயணித்தனர். இந்த புதிய முனையம் அழகாக உள்ளது என்றும், அனைத்து ஏற்பாடுகளும் மிக சிறப்பாக செய்யப்பட்டுள்ளதாகவும் பயணிகள் தெரிவித்தனர். முதலாவது விமானத்தை இயக்கிய யுஎஸ் பங்களா ஏர்லைன்ஸ் நிறுவனம், சோதனை ஓட்டம் வெற்றிகரமாக நடைபெற்றதற்கு மகிழ்ச்சி தெரிவித்துள்ளது.
படிப்படியாக புதிய முனையத்தில் விமானங்கள் இயக்கப்பட உள்ளன. அடுத்ததாக ஏப்ரல் 28-ம் தேதி இண்டிகோ விமானம் 2 சோதனை ஓட்டத்தை மேற்கொள்ளும் என எதிர்பார்க்கப்படுகிறது. இந்த புதிய முனையம் உலகத் தரத்திலான வசதிகளுடன் நவீன முறையில் பயணிகளுக்கு சிறந்த அனுபவத்தை வழங்கும் வகையில் உருவாக்கப்பட்டுள்ளது.
புவி அறிவியல் அமைச்சகம்
தென்மேற்குப் பருவமழை மே 31, 20201 அன்று கேரளாவில் தொடங்க வாய்ப்பு
தென்மேற்குப்பருவமழை மே 31, 2021 அன்று கேரளாவில் தொடங்க வாய்ப்புள்ளதென இந்திய வானியல் மையம் அறிவித்துள்ளது. இது தொடர்பாக அந்த மையம் இன்று காலை 9 மணிக்கு வெளியிட்ட அறிக்கையில் குறிப்பிட்டுள்ளது.
இதன்காரணமாக மத்தியப்பிரதேசம், மேற்கு வங்கம், தெலங்கானா, மாஹி, கேரளா உள்ளிட்ட மாநிலங்களில் இடியுடன் கூடிய மழைக்கு வாய்ப்புள்ளது.
மேலும் அடுத்த 5 நாட்களுக்கான வானிலை முன்னறிவிப்பையும் அந்த மையம் அறிவித்துள்ளது. அதில் ஜூன் 1 முதல் 3- ம் தேதி வரை தமிழகம், புதுச்சேரி மற்றும் காரைக்காலில் ஆங்காங்கே ஒரு சில இடங்களில் இடியுடன் கூடிய மழைக்கு வாய்ப்புள்ளதாக அறிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722829
-----
(Visitor Counter : 138
நிதி அமைச்சகம்
சுங்கவரி அறிவிப்பு எண். :62/2020-CUSTOMS  சமையல் எண்ணெய், பித்தளைக் கழிவு, பாப்பி விதைகள் கசகசா, பாக்கு, தங்கம், வெள்ளி ஆகியவற்றுக்கான சுங்கவரி நிர்ணயிப்பது- தொடர்பாக.
சுங்கச்சட்டம் 1962 , பிரிவு 14 , உட்பிரிவு இன் படி வழங்கப்பட்டுள்ள அதிகாரத்தின் அடிப்படையில் மறைமுகவரி மற்றும் சுங்கம் ஆகியவற்றுக்கான மத்திய வாரியம், தேவையையும், பயனையும் கருத்தில் கொண்டு அதில் திருப்தி அடைந்ததன் காரணமாக, மத்திய அரசின் நிதியமைச்சகத்தின் வருவாய்த்துறையின் 3 ஆகஸ்ட் 2001 தேதியிடப்பட்ட ஆணை எண். 36/ 2001 சுங்கம்  இந்திய அரசிதழில் கெசட்டில் பிரசுரிக்கப்பட்டது, அசாதாரணமானது, பகுதி இரண்டு பிரிவு 3 உட்பிரிவு  எஸ் ஓ 748  3 ஆகஸ்ட் 2001 அறிவிக்கையில், திருத்தங்களைச் செய்துள்ளது.
குறிப்பு: முதன்மை அறிவிக்கை இந்திய அரசிதழில் பிரசுரிக்கப்பட்டது அசாதாரணமானது பகுதி-2 பிரிவு 3 உட்பிரிவு  அறிவிக்கை எண் 36/ 2001 சுங்கம்  3 ஆகஸ்ட் 2001 தேதியிடப்பட்டது எஸ் ஓ 748 3 ஆகஸ்ட் 2001 வெளியிடப்பட்டது. இது கடைசியாக, 29 மே 2020 வெளியிடப்பட்ட அறிவிக்கை எண் 48 /2020 சுங்கம்  படி திருத்தியமைக்கப்பட்டுள்ளது 29 மே 2020 தேதியிடப்பட்ட ஆணை மூலம் இந்திய அரசிதழில் - அசாதாரணமானது பகுதி-2, பிரிவு 3, உட்பிரிவு  எஸ் ஓ 1695  மூலம் மின் பிரசுரம் செய்யப்பட்டது,.
பிரதமர் அலுவலகம்
உக்ரைன் அதிபர் மேன்மைமிகு வொலாடிமிர் ஜெலென்ஸ்கி உடன் பிரதமர் உரையாடல் பேச்சு
உக்ரைன் அதிபர் மேன்மைமிகு வொலோடிமிர் ஜெலென்ஸ்கி உடன் பிரதமர் திரு நரேந்திர மோடி இன்று பேசினார்.
உக்ரேனில் தற்போது நிலவி வரும் போர் சூழல் குறித்து பிரதமரிடம் அதிபர் ஜெலென்ஸ்கி விளக்கமாக எடுத்துரைத்தார். நடைபெற்றுவரும் போரின் காரணமாக ஏற்பட்டுள்ள உயிர் மற்றும் சொத்துகளின் சேதம் குறித்து பிரதமர் தமது ஆழ்ந்த வேதனையைத் தெரிவித்தார். உடனடியாக வன்முறையை நிறுத்தி பேச்சுவார்த்தைக்கு திரும்புமாறு தாம் விடுத்த கோரிக்கையை மீண்டும் வலியுறுத்திய பிரதமர், அமைதி முயற்சிகளுக்கு தன்னால் முடிந்த அளவுக்குப் பங்களிக்க இந்தியா தயாராக இருப்பதாகக் கூறினார்.
உக்ரைனில் உள்ள மாணவர்கள் உள்ளிட்ட இந்தியர்களின் பாதுகாப்புக் குறித்து பிரதமர் தமது ஆழ்ந்த அக்கறையை வெளிப்படுத்தினார். இந்தியர்களை அங்கிருந்து விரைவாகவும் பாதுகாப்பாகவும் வெளியேற்றுவதற்கு உக்ரேனிய அதிகாரிகளின் உதவியை அவர் கோரினார்.
கப்பல் போக்குவரத்து அமைச்சகம்
கோவாவில் மிதக்கும் படகுத்துறை : மத்திய அமைச்சர் திரு மன்சுக் மாண்டவியா தொடக்கம்
கோவா உதய தினத்தை முன்னிட்டு, பழைய கோவாவில், இரண்டாவது மிதக்கும் படகுத்துறையை கப்பல் மற்றும் நீர்வழி போக்குவரத்து இணையமைச்சர் திரு மன்சுக் மாண்டவியா இன்று காணொலி காட்சி மூலம் தொடங்கி வைத்தார்.
இந்நிகழ்ச்சியில் கோவா முதல்வர் திரு பிரமோத் சாவந்த், ஆயுஸ் துறை இணையமைச்சர் திரு ஸ்ரீபத் யசோ நாயக் ஆகியோர் கலந்து கொண்டனர்.
பழைய கோவா பகுதியில் உள்ள இந்த மிதக்கும் படகுத்துறை, கோவா சுற்றுலாத்துறையில் மிகப் பெரிய மாற்றத்தை ஏற்படுத்தும் என அமைச்சர் திரு மன்சுக் மாண்டவியா நம்பிக்கை தெரிவித்தார். படகு போக்குவரத்து சேவைகள் மூலம் பன்ஜிம் மற்றும் பழைய கோவா ஆகியவை இணைக்கப்படும் என அவர் அறிவித்தார். இந்த மிதக்கும் படகுத்துறை, சுற்றுலா பயணிகளுக்கு பாதுகாப்பான, தடைகள் அற்ற போக்குவரத்தை அளிக்கும் என அமைச்சர் கூறினார்.
பழைய கோவா மற்றும் பன்ஜிம் பகுதிகளை இணைக்க மாண்டோவி ஆற்றில் 2 கான்கிரீட் படகுத் துறைகள் அமைக்க மத்திய அரசு அனுமதி வழங்கியுள்ளது.
இதற்கு முன்பு, முதல் மிதக்கும் படகுத்துறை பன்ஜிம் பகுதியில் கடந்த பிப்ரவரி 21ம் தேதி தொடங்கி வைக்கப்பட்டது. தற்போது மாண்டோவி ஆற்றில் 2வது மிதக்கும் படகுத்துறை தொடங்கிவைக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722911
------
(Visitor Counter : 162
பெட்ரோலியம் மற்றம் இயற்கை எரிவாயு அமைச்சகம்
2022 பிப்ரவரிக்கான மாதந்திர உற்பத்தி அறிக்கை
கச்சா எண்ணெய் உற்பத்தி
2022 பிப்ரவரி மாதத்தில் கச்சா எண்ணெய் உற்பத்தி 2272.26 டிஎம்டி  ஆக இருந்தது. இது இந்த மாதத்திற்கான இலக்கை விட 5.60% குறைவாகும். மேலும் 2021 பிப்ரவரி மாத உற்பத்தியை விட 2.19% குறைவாகும்.
2021-22 ஏப்ரல் – பிப்ரவரி காலத்தில் மொத்த கச்சா எண்ணெய் உற்பத்தி 27,162.3 டிஎம்டி ஆக இருந்தது. இது கடந்த ஆண்டு இதே காலத்தின் உற்பத்தி இலக்கை விட 4.71% குறைவு; உற்பத்தியை விட 2.57% குறைவு.
இயற்கை எரிவாயு உற்பத்தி
2022 பிப்ரவரியில் இயற்கை எரிவாயு உற்பத்தி 2,602.26 எம்எம்எஸ்சிஎம்  ஆக இருந்தது. இது 2022 பிப்ரவரி உற்பத்தியை விட 12.79% அதிகமாகும். ஆனால் மாதாந்திர இலக்கை விட 16.19% குறைவாகும்.
2021-22 ஏப்ரல் – டிசம்பர் காலத்தில் மொத்த இயற்கை எரிவாயு உற்பத்தி 31137.26 எம்எம்எஸ்சிஎம்  ஆக இருந்தது. இது கடந்த ஆண்டு இதே காலத்தை விட 19.82% அதிகமாகும். ஆனால் இந்த காலத்திற்கான இலக்குடன் ஒப்பிடுகையில் 10.18% குறைவாகும்.
சுத்திகரிக்கப்பட்ட கச்சா எண்ணெய்
2022 பிப்ரவரி மாதத்தில் சுத்திகரிக்கப்பட்ட கச்சா எண்ணெய் 20,443.03 டிஎம்டி  ஆக இருந்தது. இது 2021 பிப்ரவரியை விட 9.81% அதிகமாகும். ஆனால் இந்த மாதத்திற்கான இலக்கை விட 0.85% குறைவாகும்.
2021-22 ஏப்ரல் – பிப்ரவரி காலத்தில் மொத்தம் சுத்திகரிக்கப்பட்ட கச்சா எண்ணெய் 2,19,366.82 டிஎம்டி-ஆக இருந்தது. இது கடந்த ஆண்டு இதே காலத்தின் உற்பத்தியை விட 9.52% அதிகமாகும், இந்த காலத்திற்கான இலக்கை விட 1.04% அதிகமாகும்.
பெட்ரோலியப் பொருட்களின் உற்பத்தி
2022 பிப்ரவரி மாதத்தில் பெட்ரோலியப் பொருட்களின் உற்பத்தி 21,151.70 டிஎம்டி ஆக இருந்தது. இது இம்மாதத்திற்கான இலக்கை விட 1.21 சதவீதமும், 2021 பிப்ரவரி உற்பத்தியை விட 8.81 சதவீதமும் அதிகமாகும். 2021-22 ஏப்ரல் – பிப்ரவரி காலத்தில் மொத்த உற்பத்தி 2,30,158 டிஎம்டி ஆக இருந்தது. இது கடந்த ஆண்டு இதே காலத்தில் உற்பத்தியோடு ஒப்பிடுகையில் 9.24 சதவீதம் அதிகமாகும், இந்த காலத்திற்கான இலக்கை விட 1.66 சதவீதம் அதிகமாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808113
(Visitor Counter : 119
சிறப்பு சேவைகள் மற்றும் கட்டுரைகள்
சர்வதேச பல்லுயிர் பெருக்க தினத்தின் ஒரு பகுதியாக சென்னை கலைவாணர் அரங்கில் பொதுமக்கள் பார்வையிட உணவுப்பொருட்கள் கண்காட்சி
சர்வதேச பல்லுயிர் பெருக்க தினத்தின் ஒரு பகுதியாக சென்னை கலைவாணர் அரங்கில் பொதுமக்கள் பார்வையிட 2022, மே 22, அன்று உணவுப்பொருட்கள் கண்காட்சி நடத்தப்பட உள்ளது. தேசிய பல்லுயிர் பெருக்க ஆணையம் ஏற்பாடு செய்யும் இந்தக் கண்காட்சி, பிற்பகல் 1 மணியிலிருந்து 5 மணி வரை பொதுமக்கள் பார்வையிட திறந்திருக்கும் என்று இந்த ஆணையத்தின் தலைவர் டாக்டர் வி பி மாத்தூர் தெரிவித்தார்.
இந்தக் கண்காட்சியை மத்திய சுற்றுச்சூழல், வனம் மற்றும் காலநிலை மாற்றத்துறை அமைச்சர் திரு பூபேந்தர் யாதவ் திறந்துவைப்பார். பல்லுயிர் பெருக்கத்திற்கான சர்வதேச தினத்தையொட்டி தேசிய அளவிலான நிகழ்சிகளையும் அமைச்சர் தொடங்கிவைப்பார். இந்த நிகழ்ச்சியில் மத்திய சுற்றுச்சூழல், வனம் மற்றும் காலநிலை மாற்றத்துறை இணை அமைச்சர் திரு அஸ்வினி குமார் சௌபே, மாநில சுற்றுச்சூழல் துறை அமைச்சர் திரு சிவ வி. மெய்யநாதன் ஆகியோரும் கலந்துகொள்வார்கள். இந்த நிகழ்ச்சியில் பல்லுயிர் பெருக்கம் குறித்த சிறப்பு அஞ்சல் உறையும் வெளியிடப்பட உள்ளது.
ஒவ்வொரு ஆண்டும் மே 22 அன்று பல்லுயிர் பெருக்கத்திற்கான சர்வதேச தினம் கொண்டாடப்படுகிறது. பல்லுயிர் பெருக்க பாதுகாப்பின் தேவை மற்றும் முக்கியத்துவம் குறித்து குடிமக்களிடையே விழிப்புணர்வை ஏற்படுத்த கொண்டாடப்படும் இந்த நிகழ்வுக்கு இந்த ஆண்டு “அனைத்து உயிர்களுக்கும் பகிரப்பட்ட எதிர்காலத்திற்கான கட்டமைப்பு” என்பது மையப்பொருளாகும்.
சென்னையில் இன்று  செய்தியாளர்களிடம் பேசிய தேசிய பல்லுயிர் பெருக்க ஆணையத்தின் தலைவர் டாக்டர் மாத்தூர், செயலாளர் திரு ஜெ. ஜஸ்டின் ஆகியோர் இதனை தெரிவித்தனர்.
சுமார் 25 மாநிலங்கள் பங்கேற்கும் இந்தக் கண்காட்சியில் 50 அரங்குகள் இடம்பெற்றிருக்கும். இவற்றிலிருந்து பல்வேறு மாநிலங்களின் உள்ளூர் உணவு வகைகள் பற்றி பொதுமக்கள் அறிந்துகொள்ளலாம் என்றும் அவர்கள் கூறினர். சர்வதேச பல்லுயிர் பெருக்க தினத்தையொட்டி முழக்கம் எழுதும் போட்டி கடந்த ஒரு மாத காலமாக நடத்தப்பட்டது. சுமார் 16 ஆயிரம் பேர் பங்கேற்ற போட்டியின் இறுதி முடிவும் இந்த நிகழ்ச்சியில் அறிவிக்கப்பட உள்ளது. குழந்தைகள் மற்றும் இளைஞர்களிடையே உயிரினங்கள் பாதுகாப்பு குறித்த சிந்தனையை உருவாக்கும் நோக்கத்துடன் “பல்லுயிர் பெருக்க பாதுகாப்புக்கு ஐந்து வழிமுறைகள்” என்பது இந்தப் போட்டியின் மையப்பொருளாக இருந்தது என அவர்கள் தெரிவித்தனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 214.95 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 214.95 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.06 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 47,945 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,970 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,19,264.
இந்தியாவில் கடந்த 24 மணி நேரத்தில் 5,076 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,20,784 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.94 கோடி  வாராந்திரத் தொற்று 1.72 சதவீதமாக உள்ளது. தினசரித் தொற்று விகிதம் 1.58 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858396
பிரதமர் அலுவலகம்
ஜப்பான், பப்புவா நியூ கினியா மற்றும் ஆஸ்திரேலியாவிற்கு புறப்படுவதற்கு முன்பு பிரதமர் அளித்த அறிக்கை
ஜப்பான் பிரதமர் மேதகு திரு ஃபியூமியோ கிஷிடாவின் அழைப்பின் பேரில் ஜப்பான் நாட்டின் ஹிரோஷிமாவில் அந்நாட்டின் தலைமையில் நடைபெற உள்ள ஜி7 உச்சிமாநாட்டில் கலந்து கொள்வதற்காக செல்கிறேன். அண்மையில் இந்தியாவில் நடைபெற்ற இந்திய- ஜப்பான் உச்சிமாநாட்டில் கலந்து கொள்வதற்காக இங்கு வந்திருந்த பிரதமர் திரு கிஷிடாவை மீண்டும் ஒரு முறை சந்திக்கவிருப்பது மகிழ்ச்சி அளிக்கிறது. இந்த ஆண்டு ஜி20 அமைப்பிற்கு இந்தியா தலைமைத்துவம் ஏற்றுள்ள வேளையில், ஜி7 உச்சிமாநாட்டில் எனது பங்கேற்பு முக்கியத்துவம் வாய்ந்துள்ளது. உலகம் சந்தித்து வரும் சவால்களை இணைந்து எதிர்கொள்வதன் அவசியம் குறித்து ஜி7 நாடுகள் மற்றும் இதர அழைப்பு நாடுகளுடன் கருத்துக்களைப் பரிமாறிக் கொள்வதில் ஆவலாக இருக்கிறேன். ஹிரோஷிமா ஜி7 உச்சிமாநாட்டில் பங்கேற்கும் ஒரு சில தலைவர்களுடன் இருதரப்பு பேச்சுவார்த்தையிலும் ஈடுபடவிருக்கிறேன்.
ஜப்பானிலிருந்து பப்புவா நியூ கினியாவில் உள்ள போர்ட் மோரெஸ்பை செல்வேன். இது எனது முதல் பயணம். பப்புவா நியூ கினியாவிற்கு இந்தியப் பிரதமர் ஒருவர் செல்வது இதுவே முதல் முறை. பப்புவா நியூ ஜீனியா பிரதமர் மேதகு திரு ஜேம்ஸ் மாராபேவுடன் இணைந்து இந்திய-பசிபிக் தீவுகள் ஒத்துழைப்பு மன்றத்தின் மூன்றாவது உச்சிமாநாட்டிற்கு மே 22, 2023 அன்று தலைமை வகிப்பேன். முக்கியத்துவம் வாய்ந்த இந்த உச்சிமாநாட்டில் கலந்து கொள்வதற்கான அழைப்பை 14 பசிபிக் தீவு நாடுகள் ஏற்றுக் கொண்டதற்கு அந்த நாடுகளுக்கு எனது நன்றியைத் தெரிவித்துக்கொள்கிறேன். கடந்த 2014-ஆம் ஆண்டு எனது ஃபிஜி பயணத்தின் போது இந்த மன்றம் உருவாக்கப்பட்டது. பருவநிலை மாற்றம் மற்றும் நிலையான வளர்ச்சி, திறன் கட்டமைப்பு மற்றும் பயிற்சி, சுகாதாரம் மற்றும் ஆரோக்கியம், உள்கட்டமைப்பு மற்றும் பொருளாதார மேம்பாடு போன்ற நம்மை ஒருங்கிணைக்கும் விஷயங்கள் குறித்து பசிபிக் தீவு நாடுகளின் தலைவர்களுடன் உரையாட ஆவலோடு இருக்கிறேன்.
இந்திய-பசிபிக் தீவுகள் ஒத்துழைப்பு மன்றத்தின் கூட்டத்துடன், பப்புவா நியூ கினியா நாட்டின் கவர்னர் ஜெனரல் சர் பாப் டாடே, பிரதமர் திரு ஜேம்ஸ் மாராபே மற்றும் உச்சிமாநாட்டில் கலந்து கொள்ளும் பசிபிக் தீவு நாடுகளின் தலைவர்களுடன் கலந்துரையாடுவேன்.
அதைத்தொடர்ந்து ஆஸ்திரேலியா பிரதமர் திரு அல்பனீசின் அழைப்பை ஏற்று அந்நாட்டின் சிட்னி நகருக்குச் செல்லவிருக்கிறேன். இந்த ஆண்டு மார்ச் மாதம் புதுதில்லியில் நடைபெற்ற நமது முதல் இந்திய- ஆஸ்திரேலிய வருடாந்திர உச்சிமாநாட்டின் முக்கிய முடிவுகளை முன்னெடுத்துச் செல்வதற்கும், நமது இருதரப்பு உறவுகளை ஆய்வு செய்வதற்கும் இந்தப் பயணம் வாய்ப்பாக இருக்கும் இருதரப்பு பேச்சுவார்த்தையை மிகவும் எதிர்பார்க்கிறேன். ஆஸ்திரேலிய நாட்டின் தொழில்துறை தலைவர்களுடனும், சிட்னியில் உள்ள இந்திய சமூகத்தினருடனும் கலந்துரையாடுவேன்.
அறிவியல் மற்றும் தொழில்நுட்பத்துறை
மெதைல் செல்லுலோஸுடன் முப்பரிமாண அச்சு வாயிலாக செராமிக்ஸை வடிவமைக்கும், சுற்றுச்சூழலுக்கு இசைவான புதிய முறையை ஏஆர்சிஐ கண்டுபிடித்துள்ளது
அறிவியல் தொழில் நுட்பத்துறையின் கீழ் செயல்படும், தன்னாட்சி ஆராய்ச்சி வளர்ச்சி மையமான, இண்டர்நேஷனல் அட்வான்சுடு ரிசர்ச் செண்டர் ஃபார் பவுடர் மெடலர்ஜி அன்ட் நியூ மெடீரியல்ஸ் , மெதைல் செல்லுலோஸுடன் முப்பரிமாண அச்சு வாயிலாக செராமிக்ஸை வடிவமைக்கும், சுற்றுச்சூழலுக்கு இசைவான புதிய முறையை கண்டுபிடித்துள்ளது.
மேலதிக விவரங்களுக்கு : https://pib.gov.in/PressReleasePage.aspx?PRID=1629591
(Visitor Counter : 140
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள மொத்த கொவிட் தடுப்பூசிகளின் எண்ணிக்கை 16.73 கோடியாக அதிகரிப்பு
பெருந்தொற்றின் இரண்டாவது அலையில் கொவிட்-19 பாதிப்புகளின் எண்ணிக்கை அதிகரித்து வரும் சூழலில், சர்வதேச சமூகம் அளித்துவரும் உதவிகளை, மாநிலங்களுக்கும், யூனியன் பிரதேசங்களுக்கும் முறையாக ஒதுக்கப்பட்டு, விநியோகிக்கப்படுவதை மத்திய அரசு உறுதி செய்து வருகிறது.
இதுவரை 2933 பிராணவாயு செறிவூட்டிகள், 2429 பிராணவாயு சிலிண்டர்கள், 13 பிராணவாயு உற்பத்தி கருவிகள், 2951 செயற்கை சுவாசக் கருவிகள் மற்றும் சுமார் 3 லட்சம் ரெம்டெசிவிர் குப்பிகள் விநியோகிக்கப்பட்டுள்ளன.
இந்தியாவில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 16.73 கோடியை இன்று கடந்துள்ளது.
தமிழகம்  உள்ளிட்ட 30 மாநிலங்கள் மற்றும் யூனியன் பிரதேசங்களில் 18-44 வயதில் 14,88,528 பயனாளிகளுக்கு கொவிட் தடுப்பூசியின் முதல் டோஸ் வழங்கப்பட்டுள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி 24,37,299 முகாம்களில் 16,73,46,544 தடுப்பூசிகள் நாடுமுழுவதும் செலுத்தப்பட்டுள்ளன.
கடந்த 24 மணிநேரத்தில் சுமார் 23 லட்சம் தடுப்பூசிகள் போடப்பட்டுள்ளன.
தடுப்பூசித் திட்டத்தின் 112-வது நாளன்று  22,97,257 தடுப்பூசிகள் செலுத்தப்பட்டன. 18,692 முகாம்களில் 9,87,909 பயனாளிகளுக்கு முதல் டோஸும், 13,09,348 பயனாளிகளுக்கு இரண்டாவது டோஸும் போடப்பட்டன.
கொவிட் தொற்றிலிருந்து இந்தியாவில் இதுவரை குணமடைந்தவர்களின் எண்ணிக்கை மொத்தம் 1,79,30,960 ஆக இன்று பதிவாகியுள்ளது.
கடந்த 24 மணி நேரத்தில் 3,18,609 பேர் குணமடைந்தனர். இவர்களில் 71.93 சதவீதத்தினர், 10 மாநிலங்களைச் சேர்ந்தவர்கள்.
நம் நாட்டில் இதுவரை 30 கோடிக்கும் அதிகமான பரிசோதனைகள் செய்யப்பட்டுள்ளன.
கடந்த 24 மணி நேரத்தில் 4,01,078 புதிய பாதிப்புகள் நாட்டில் பதிவாகியுள்ளது. இதில் 70.77 சதவீதம், 10 மாநிலங்களில் ஏற்பட்டுள்ளது.
அதிகபட்சமாக மகாராஷ்டிராவில் 54,022 பேரும், அதைத்தொடர்ந்து கர்நாடகாவில் 48,781 பேரும், கேரளாவில் 38,460 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது சிகிச்சை பெறுவோரின் எண்ணிக்கை 37,23,446 ஆக அதிகரித்துள்ளது. இதில் 80.68 சதவீதம், 12 மாநிலங்களில் பதிவாகியுள்ளது.
தேசிய உயிரிழப்பு வீதம், 1.09 சதவீதமாகக் குறைந்துள்ளது. கடந்த 24 மணி நேரத்தில் 4,187 உயிரிழப்புகள் ஏற்பட்டுள்ளன. உயிரிழந்தவர்களில் 77.29 சதவீதத்தினர், 10 மாநிலங்களைச் சேர்ந்தவர்கள்.
டாமன் டையூ மற்றும் தாதர் நாகர் ஹவேலி, மிசோரம், அந்தமான் நிக்கோபார் தீவுகளில் கடந்த 24 மணி நேரத்தில் எந்த உயிரிழப்பும் நிகழவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1716991
-----
(Visitor Counter : 146
குறு சிறு மற்றும் நடுத்தர தொழில் துறை அமைச்சகம்
மூங்கில் குச்சிகளுக்கு இறக்குமதி தீர்வையை அதிகரித்திருப்பது அகர்பத்தி மற்றும் மூங்கில் தொழில் துறைக்கு உத்வேகம் அளிக்கும் : கதர் கிராமத் தொழில்கள் ஆணையம்
மூங்கில் குச்சிகளுக்கு 10-லிருந்து 25 விழுக்காடு வரை இறக்குமதி தீர்வையை அதிகரித்து மத்திய அரசு மேற்கொண்டுள்ள முடிவானது நமது நாட்டில் சுய வேலைவாய்ப்புக்கான புதிய வாய்ப்புகளை திறந்துவிட்டுள்ளது. அரசின் இந்த முடிவை வரவேற்று, கதர் மற்றும் கிராமத் தொழில்கள் ஆணையம் வெளியிட்டுள்ள அறிக்கையில், அடுத்த எட்டு முதல் பத்து மாதங்களில் அகர்பத்தி தொழில்துறையில் குறைந்தபட்சம் ஒரு லட்சம் புதிய வேலைவாய்ப்புகள், உருவாகும் என்றும் இது கிராமத் தொழில்துறைக்கு ஊக்கமளிக்கும் என்றும் தெரிவித்துள்ளது.
மேலும் விரிவான விவரங்களுக்கு : ib.gov.in/PressReleasePage.aspx?PRID=1630920
------
(Visitor Counter : 171
சுகாதாரம் மற்றும் குடும்ப நலத்துறை அமைச்சகம்
குஜராத்தில் ‘பிபர்ஜாய்’ புயல் காரணமாக தயார் நிலை நடவடிக்கைகள் பற்றி மத்திய சுகாதாரத்துறை அமைச்சர் டாக்டர் மன்சுக் மாண்டவியா ஆய்வு செய்தார்
‘பிபர்ஜாய்’ புயல் குறித்து மத்திய அரசும், குஜராத் மாநில அரசும் மேற்கொள்ளவேண்டிய நடவடிக்கைகள் குறித்து மத்திய சுகாதாரத்துறை அமைச்சர் டாக்டர் மன்சுக் மாண்டவியா, குஜராத் சுகாதாரத்துறை அமைச்சர் திரு ருஷிகேஷ் கணேஷ்பாய் படேல் ஆகியோர் குஜராத்தின் புஜ் பகுதியில் ஆய்வு செய்தனர்.
‘பிபர்ஜாய்’ புயல் ஜூன் 15 அன்று குஜராத் கடற்கரையைக் கடக்கும் என்று எதிர்பார்க்கப்படுகிறது.
புயலை எதிர்கொள்வதற்கான தயார் நிலை ஏற்பாடுகளில் மாநிலங்களுக்குத் தேவையான உதவிகளை செய்வதற்கு குஜராத் உள்ளிட்ட மேற்கு கடலோர மாநிலங்களின் மண்டல அலுவலகங்களுடன் தொடர்ச்சியாக மத்திய சுகாதாரம் மற்றும் குடும்ப நல அமைச்சகம் தொடர்புகொண்டுள்ளது.
புயலுக்குப்பின் தொற்றுநோய் ஏற்பட்டால் உடனடியாக கண்டறிந்து சிகிச்சை அளிப்பதற்கு மாநில மற்றும் மாவட்ட அளவிலான கண்காணிப்பு பிரிவுகளுடன் இணைந்து செயல்பட அனைத்து மாநிலங்களிலும் ஒருங்கிணைந்த நோய் கண்காணிப்புத் திட்டம் செயல்பாட்டுக்கு கொண்டுவரப்பட்டுள்ளது.
புயல் நிலைமையை மத்திய சுகாதார அமைச்சகம் தொடர்ந்து கண்காணித்து வருகிறது. சுகாதாரம் சார்ந்த அவசரத் தேவைகள் இருப்பின் அவற்றை எதிர்கொள்ளத் தேவையான அனைத்து நடவடிக்கைகளும் மேற்கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1931943